Document ID: /roh_data/filtered/fineweb-2-filterrobots_roh.jsonl.gz/72022

In bigliet per in ami
- Mesemna, 19.7.2017, 12:00, actualisà a las 18:55
Blera glieud è anc en tschertga d'in bigliet per l'Open Air lumnezia. Il venderdi passà ha l'open air communitgà che tut ils bigliets sajan vendids ora. Ed uschia han tuts gì speranza da pudair gudagnar in bigliet en diversas concurrenzas – era cun nossa. Ussa avain nus tratg la sort.
Da pliras tschient annunzias èsi oz vegnì tratg la sort. Simon Blumenthal da Sagogn ha la fortuna da retschaiver, u meglier ditg, dar vinavant ils bigliets ad in fitg bun ami che saja il sulet da lur gruppa senza ticket.
« In fitg bun collega è il sulet da nossa gruppa che n'ha anc betg in bigliet. Uschia na stuess el betg star a chasa tut sulet durant che nus faschain festa. »
Simon Blumenthal
victur dals dus forsa ultims bigliets per l'Open Air Lumnezia
Ulteriuras annunzias per ils bigliets
Era autras persunas han inditgà sco motiv da regalar ad els las entradas ch'els veglian dar vinavant ils bigliets.
RR actualitad